Sawênèhipun tiyang ngêpyok-pyoki kobis ingkang mêntas kaundhuh ngangge toya, supados awèt sêgêr, punika sajatosipun lêpat, awit manawi barang wau badhe kakintunakên têbih, upaminipun dhatêng Singgapur, punika sawêg wontên ing palabuhan Surabaya sampun sami bosok. Mila bab wau kaèngêtana. Kadosdene bôngsa Tionghwa ingkang kacariyos ngajêng, sampun nate ngalami tèkên kontrak ngintuni kobis dhatêng Singgapur wau, nanging jangjinipun katampi wontên ing Surabaya kanthi sae. Wusana wingkingipun dhawah tuna agêng jalaran sarêng kobis sawêg kabikak saking grobag sampun sami risak, botên sanès sabab kabêkta saking lêpating tindak sapêcak inggih rikalaning ngundhuh wau.